ΓΡΑΠΤΗ ΕΡΩΤΗΣΗ E-1236/02

υποβολή: Michl Ebner (PPE-DE) προς την Επιτροπή

(30 Απριλίου 2002)

Θέμα: Πανευρωπαϊκή εθελοντικήπηρεσία αλληλεγγύης

Η δημιουργία μιας πανευρωπαϊκήςπηρεσίας αλληλεγγύης θα αποτελούσε ουσιαστική συμβολή για μια ενωμένη Ευρώπη. Η ύπαρξή της θα ήταν σημαντική και απαραίτητη στους τομείς πολιτικής προστασίας, πρώτων βοηθειών, κοινωνικής θητείας και οικολογικώνπηρεσιών. Θαπήρχε έτσι ένα πολυάριθμο ανθρώπινο δυναμικό για την παροχή αποτελεσματικής βοήθειας σε καταστάσεις έκτακτης ανάγκης.

Παρακαλείται η Ευρωπαϊκή Επιτροπή να γνωστοποιήσει τα μέτρα που έχει λάβει αναφορικά με αυτό, τι σκοπεύει να κάνει μελλοντικά, και γενικότερα, ποια είναι σχέδιά της στον τομέα της πολιτικής προστασίας.

Απάντηση της κας Wallstrm εξ ονόματος της Επιτροπής

(1 Ιουλίου 2002)

Από το 1996 η Ευρωπαϊκή Εθελοντική Υπηρεσία (EVS) προσφέρει στους νέους 18-25 ετών τη δυνατότητα να συμμετέχουν σε εθελοντικές δραστηριότητες για χρονικό διάστημα έως ενός χρόνου στην Ευρώπη και σε ορισμένες περιφέρειες προτεραιότητας των τρίτων χωρών (σήμερα: Νότιο Μεσόγειο, Βαλκάνια, Κοινότητα Ανεξαρτήτων Κρατών (ΚΑΚ), Λατινική Αμερική). Από θεματική άποψη αυτές οι εθελοντικές δραστηριότητες τοποθετούνται σε διάφορα πεδία όπως το κοινωνικό, το περιβαλλοντικό ή το πολιτιστικό πεδίο. Τυπικά παραδείγματα δραστηριοποίησης των νέων είναι η παροχή βοήθειας σε κέντρα προσφύγων, σε γηροκομεία, σε παιδιά του δρόμου ή τοξικομανείς, η περιβαλλοντική παιδεία, η βοήθεια στην πυροπροστασία, η προώθηση της ευρωπαϊκής

ευαισθητοποίησης κλπ. Μετά τα μέσα της δεκαετίας του '90 άρχισε μια εκστρατεία ενημέρωσης για την περαιτέρω γνωστοποίηση της EVS στους οργανισμούς πολιτικής προστασίας. Ωστόσο, δεν προβλέπεται η απασχόληση εθελοντών σε περιπτώσεις έκτακτης ανάγκης.

Σε γενικές γραμμές, η πολιτική προστασία είναι σύμφωνη με την αρχή της επικουρικότητας. Οι αρχές κάθε κράτους μέλους είναι αρμόδιες για την πολιτική προστασία στο έδαφός τους.

Από το 1985 πάντως έχει αναπτυχθεί ευρωπαϊκή συνεργασία στην πολιτική προστασία. Η Κοινότητα έχει αναλάβει σημαντική δράση στην αντιμετώπιση σοβαρών περιπτώσεων έκτακτης ανάγκης, οι οποίες απαιτούν ενίοτε άμεσες ενέργειες, και στη βελτίωση της ετοιμότητας.

Επίσης το Συμβούλιο εξέδωσε πρόσφατα την απόφαση για το νέο κοινοτικό μηχανισμό στις παρεμβάσεις για την παροχή συνδρομής στην πολιτική προστασία(1), με την οποία συμπληρώνεται το τρέχον κοινοτικό πρόγραμμα δράσης στην πολιτική προστασία.

Ο μηχανισμός αυτός διευκολύνει την κινητοποίηση των ομάδων παρέμβασης, εμπειρογνωμόνων και άλλων πόρων, όπως απαιτείται, και περιλαμβάνει ένα κέντρο παρακολούθησης και ενημέρωσης και ένα κοινό σύστημα επείγουσας επικοινωνίας και πληροφόρησης.

Στην ανακοίνωσή της στο Συμβούλιο και το Ευρωπαϊκό Κοινοβούλιο Πολιτική προστασία — Προληπτική κατάσταση επιφυλακής για ενδεχόμενα συμβάντα έκτακτης ανάγκης(2), Επιτροπή περιέγραψε ποιοι από τους διατιθέμενους πόρους κινητοποιήθηκαν γρήγορα με βάση τα τρέχοντα προγράμματα και τις δράσεις για την αντιμετώπιση της απειλής τρομοκρατικών επιθέσεων (μετά την 11η Σεπτεμβρίου 2001).

Ένα έργο με την ίδια ονομασία, το οποίο εντάσσεται στο πρόγραμμα δράσης στο πεδίο της πολιτικής προστασίας, εξέτασε διεξοδικότερα το Ρόλο των εθελοντών των μη κυβερνητικών οργανώσεων στην πολιτική προστασία. Οι διάφορες συστάσεις θα επιτρέψουν να ενταθεί και να βελτιωθεί ο ρόλος των εθελοντών στην πολιτική προστασία. Για περισσότερες λεπτομέρειες παρακαλείσθε να ανατρέξετε στην ιστοθέση της μονάδας πολιτικής προστασίας της Επιτροπής: http://europa.eu.int/comm/environment/civil/.

(1) Απόφαση 2001/792/ΕΚ, Ευρατόμ, του Συμβουλίου της 23ης Οκτωβρίου 2001 περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας — ΕΕ L 297 της 15.11.2001.

(2) COM(2001)707 τελικό.